– Әлбиттә. Сираттағы проектта­рыбыҙҙың береһе “Иң яҡшы ил һаҡсыһы” тип атала. Бәйге мәктәптә йыл да уҙғарыла, ун төрлө һынауҙы үҙ эсенә ала. Йәнә респуб­ли­кабыҙҙың төньяҡ-көнсығыш райондары өсөн ойошторолған “Батыр көнө” йәмәғәтселек тарафынан ҙур хуплау тапты. Ул – көслөләр ярышы. Көрәштә, гер күтәреүҙә, уҡ атыуҙа, ҡул көрәшендә көс һынаша егеттәр. Быларҙың барыһы ла – үҫмерҙе әрме хеҙмәтенә әҙерләүҙең бер юлы.